Paġna Il-Kunsill tal-Unjoni Ewropea ddetermina li l-miżuri restrittivi previsti fid-Deċiżjoni (PESK) 2016/849, kif emendata bid-Deċiżjoni (PESK) 2019/1210, u fir-Regolament (UE) 2017/1509, kif implimentat bir-Regolament ta' Implimentazzjoni (EU) 2019/1207, għandhom ikomplu japplikaw għall-persuni ddeżinjati fl-Anness II u fl-Anness III tad-Deċiżjoni (PESK) 2016/849, u fl-Anness XV u fl-Anness XVI tar-Regolament (UE) 2017/1509. Ir-raġunijiet għall-elenkar ta' dawk il-persuni jinsabu f'dawk l-Annessi. Qed tinġibed l-attenzjoni tal-persuni kkonċernati għall-possibbiltà li jippreżentaw applikazzjoni lill-awtoritajiet kompetenti tal-Istat(i) Membru/i rilevanti kif indikat fuq is-siti elettroniċi fl-Anness II tar-Regolament (KE) Nru 2017/1509 dwar miżuri restrittivi kontra r-Repubblika Demokratika tal-Poplu tal-Korea, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew pagamenti speċifiċi (ara l-Artikolu 35 tar-Regolament). Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, biex id-deċiżjoni li jiġu inklużi fil-listi msemmija hawn fuq tiġi kkunsidrata mill-ġdid, qabel it-28 ta' Frar 2020, fl-indirizz li ġej: Ser jittieħed kont ta' kwalunkwe osservazzjoni li tasal għall-fini tar-rieżami perjodiku tal-Kunsill, f'konformità mal-Artikolu 36(2) tad-Deċiżjoni (PESK) 2016/849 u l-Artikolu 34(7) tar-Regolament (UE) 2017/1509. L-attenzjoni tal-persuni kkonċernati qed tinġibed ukoll għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stipulati fit-tieni paragrafu tal-Artikolu 275 u fir-raba' u s-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar huwa d-Dipartiment RELEX.1.C fid-Direttorat-Ġenerali għall-Affarijiet Barranin, it-Tkabbir u l-Protezzjoni Ċivili - RELEX fis-Segretarjat Ġenerali tal-Kunsill (SĠK), li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni (PESK) 2016/849, kif emendata bid-Deċiżjoni (PESK) 2019/1210, u r-Regolament (UE) 2017/1509, kif implimentat bir-Regolament ta' Implimentazzjoni (UE) 2019/1207. Il-Qorti Ewropea tal-Awdituri b'dan tinfurmak li r-Rapport Speċjali Nru 12/2019, Kummerċ elettroniku: ħafna mill-isfidi relatati mal-ġbir tal-VAT u tad-dazji doganali għad iridu jiġu riżolti, għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Din in-notifika tikkonċerna l-impriżi li ġejjin: ("HIAMS", il-Ġappun) proprjetà sħiħa ta' Hitachi Ltd. ("Hitachi", il-Ġappun) Chassis Brakes International B.V. ("CBI", in-Netherlands), li huwa primarjament proprjetà ta' ċerti fondi ta' investiment ġestiti minn KPS (l-Istati Uniti) HIAMS takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' CBI kollha kemm hi. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Vodka (Kategorija 15 tal-Anness II tar-Regolament (KE) Nru 110/2008) Il-vodka għandha karattru newtrali kif definit fid-dispożizzjonijiet tar-Regolament (KE) Nru 110/2008 kif inkorporat fil-Ftehim ŻEE u implimentat fit-Taqsima 2 tar-Regolament Norveġiż Nru 1148 tal-11 ta' Ottubru 2006 dwar ix-xorb spirituż u x-xorb aromatizzat. Il-vodka hija ċara, trasparenti u mingħajr kulur. Il-kontenut ta' materja niexfa huwa ta' massimu 1 g/l fil-prodott finali, b'tali mod li l-prodott iżomm il-purità u d-distintività tiegħu. Il-kontenut ta' etanol huwa mill-inqas 37,5 % skont il-volum. L-etanol huwa prodott mill-patata jew miċ-ċereali, u jiġi mgħaffeġ, iffermentat u distillat fin-Norveġja. Id-distillat li jirriżulta ma għandux aktar minn 3 g metanol għal kull ettolitru ta' 100 % etanol sabiex tinkiseb l-aktar vodka pura possibbli. Dan huwa 7 g għal kull ettolitru ta' 100 % etanol inqas mir-rekwiżit fl-Anness I tar-Regolament (KE) Nru 110/2008, li għandu limitu ta' 10 g għal kull ettolitru ta' 100 % etanol. Dan huwa importanti, peress li l-karattru tad-distillat pur huwa l-aktar deċiżiv għall-kwalità tal-prodott. Il-vodka għandha togħma newtrali b'tonalitajiet diskreti tat-togħma tal-materja prima, li jagħmilha ideali għal diversi cocktails, u tista' tinxtorob waħedha minħabba l-palat nadif tagħha. In-Norsk Vodka/Norwegian Vodka għandha togħma newtrali pura u nadifa. Il-purità tal-karatteristiċi organolettiċi hija riżultat tal-proċess ta' produzzjoni u l-filosofija tat-togħma tal-produtturi Norveġiżi. Il-produzzjoni tan-Norsk Vodka/Norwegian Vodka sseħħ fir-Renju tan-Norveġju. L-etanol jiġi ddistillat fin-Norveġja u l-vodka hija prodotta fin-Norveġja. Madankollu, id-dilwizzjoni mal-ilma fl-ipproċessar ta' wara d-distillazzjoni u l-ibbottiljar, jistgħu jseħħu barra mir-Renju tan-Norveġja. Il-produzzjoni tan-Norsk Vodka/Norwegian Vodka tikkonsisti fi tliet fażijiet, jiġifieri l-fermentazzjoni, id-distillazzjoni u l-ipproċessar ta' wara d-distillazzjoni. Għal raġunijiet storiċi, il-materja prima tista' tiġi importata minn barra l-pajjiż. Madankollu, it-tliet fażijiet tal-proċess deskritti hawn taħt iridu jseħħu fiż-żona demarkata, ħlief għad-dilwizzjoni mal-ilma fl-ipproċessar ta' wara d-distillazzjoni u l-ibbottiljar, li jistgħu jseħħu barra miż-żona demarkata. Il-materja prima użata għall-produzzjoni tan-Norsk Vodka/Norwegian Vodka hija patata jew ċereali. Fil-każ taċ-ċereali, il-materja prima titħallat mal-ilma jaħraq biex jiġi rilaxxat il-lamtu mill-materja prima. Il-patata titgħalla biex il-lamtu jkun disponibbli għall-enzimi. Enzimi naturali fil-forma ta' malt tax-xgħir jew enzimi eżoġeni, li jiddegradaw il-lamtu jiġu miżjuda biex joħolqu likwidu ħelu ("wash"). Il-lamtu fil-likwidu ħelu jitkisser f'zokkor mill-enzimi u l-likwidu jiġi mkessaħ. Mal-likwidu tiġi miżjuda l-ħmira kkultivata biex tibda l-fermentazzjoni li fiha z-zokkor fil-likwidu jiġi konvertit f'etanol, alkoħol ieħor u konġeneri. L-użu tal-ħmira kkultivata għall-kuntrarju tal-fermentazzjoni spontanja toħloq likwidu alkoħoliku b'togħma nadifa mingħajr konġeneri żejda, li jagħti lill-prodott finali togħma aktar nadifa. Il-likwidu ffermentat imbagħad jiġi distillat f'lottijiet jew b'mod kontinwu f'lampik bil-kolonna. Fil-lampik bil-kolonna, jgħaddi fluss ta' likwidu minn sensiela ta' platti. Fil-bażi tal-kolonna jiġi applikat il-fwar biex il-likwidu jissaħħan sa temperaturi tat-togħlija, u b'hekk jinħoloq fwar li jgħaddi minn ġol-platti mtaqqba li jneħħu l-alkoħols u l-konġeneri mil-fażi likwida. Il-fwar rikk bl-alkoħol jiġi kkondensat fl-ogħla parti tal-kolonna. L-ispirtu finali jkollu kontenut ta' alkoħol minimu ta' 96,0 % volum ta' etanol, li ma jkunx fih aktar minn 3 g metanol għal kull ettolitru ta' 100 % etanol. Id-distillazzjoni fil-kolonna tneħħi l-konġeneri u tagħti lill-prodott finali l-kwalitajiet organolettiċi nodfa u rotob tiegħu mingħajr ma tħallilek togħma ta' ħruq wara. Id-distillat pur tal-vodka jiġi dilwit mal-ilma għal kontenut ta' bejn 37,5 % vol u 60,0 % vol alkoħol. Il-vodka tista' tiġi miżjuda biz-zokkor sa kontenut niexef massimu ta' 1 g għal kull litru sabiex titrattab. Qabel ma tiġi bottiljata, il-vodka tista' tgħaddi minn proċess ta' produzzjoni, eż. filtrazzjoni tal-faħam, li ma jkollu l-ebda effett ieħor ħlief li jżomm il-karattru newtrali tal-vodka. In-Norsk Vodka/Norwegian Vodka għandha kemm reputazzjoni kif ukoll kwalità speċjali, li huma relatati maż-żona ġeografika dermakata. Skont l-evidenza mid-dokumenti dwar il-produzzjoni Norveġiża tal-ispirti, it-tradizzjoni tad-distilleriji fin-Norveġja oriġinat fl-1531 f'Bergen. Bergen kien ċentru kummerċjali għas-sajd Norveġiż u l-bażi ta' tradizzjonijiet ta' negozju u żvilupp gastronomiku fin-Norveġja. Għalkemm in-Norveġja f'dak iż-żmien kienet parti mir-Renju tad-Danimarka, in-Norveġja rurali żammet it-tradizzjonijiet reġjonali tal-produzzjoni tal-ispirtu. Meta l-ħsad Norveġiż kien batut u l-għelejjel kienu żgħar minħabba klima ħażina, il-patata jew iċ-ċereali kienu jiġu importati minn pajjiżi ġirien. Din hija l-oriġini tal-materja prima attwali użata biex tiġi prodotta n-Norsk Vodka/Norwegian Vodka. F'nofs is-seklu dsatax kien hemm sa 9 000 distillerija fin-Norveġja, li ħafna minnhom kienu distilleriji żgħar ibbażati fl-irziezet. L-ispirtu Norveġiż kien meqjus bħala prodott domestiku u sustanza mediċinali importanti li tipprevjeni l-mard fil-klima kiesħa. Dan wassal għal konsum qawwi ta' alkoħol fin-Norveġja, u l-gvern Norveġiż ried inaqqas l-effetti ħżiena tal-ispirtu. Ir-riżultat kien regolament li jistabbilixxi kwantità minima ta' produzzjoni għal kwalunkwe produttur tal-ispirtu fin-Norveġja. Dan wassal biex il-bdiewa ngħaqdu flimkien u bnew kooperattivi ta' produzzjoni akbar, investew f'tagħmir ta' distillazzjoni ta' kwalità aħjar b'kapaċità akbar minn qabel. L-effett ta' dan kien li l-kwalità tal-ispirtu tjiebet, u b'hekk stabbilixxiet l-ispirtu Norveġiż bħala pur u organolettikament nadif. Fl-1916, il-projbizzjoni fin-Norveġja għamlet illegali l-produzzjoni u l-konsum tax-xorb spirituż. Meta l-projbizzjoni ġiet imneħħija fl-1927, il-gvern Norveġiż żamm il-kontroll tal-produtturi tal-ispirti Norveġiżi permezz ta' monopolju tal-produzzjoni tal-istat li ħa d-drittijiet tar-riċetti kollha tal-ispirti, tat-tagħmir u tal-marka preċedenti. Il-"Vinmonopolet" ġie stabbilit bħala l-monopolju tal-produzzjoni u tal-bejgħ tal-alkoħol proprjetà tal-istat Norveġiż. Il-"Vinmonopolet" stabbilixxa l-istandard għall-purifikazzjoni tal-ispirtu li għandu jintuża għan-Norsk Vodka/Norwegian Vodka, u bena l-impjant ta' rettifikazzjoni proprju għar-rettifikazzjoni/għall-purifikazzjoni tal-ispirtu prodott fin-Norveġja. It-78 sena ta' produzzjoni tal-monopolju tal-istat sal-2005 influwenzaw ferm it-tradizzjoni tal-ispirtu Norveġiż, u stabbilixxa lin-Norsk Vodka/Norwegian Vodka bħala l-ispirtu ta' kwalità għolja, b'metanol baxx u b'konġeneri baxxi li huwa llum. Prova tal-importanza tal-oriġini tal-vodka hi li partijiet interessati barranin dan l-aħħar ippruvaw jikkumerċjalizzaw vodka mhux prodotta fin-Norveġja bħala Norsk vodka/Norwegian Vodka. L-IĠ Norsk Vodka/Norwegian Vodka ġiet immanifatturata u kkumerċjalizzata darbtejn barra ż-żona demarkata għall-IĠ. Dan juri b'mod ċar li l-IĠ Norsk vodka/Norwegian Vodka hija stmata u vvalutata ħafna, u l-produtturi barranin iridu jisfruttaw u jagħmlu qligħ minn fuq il-kwalità u r-reputazzjoni tan-Norsk Vodka/Norwegian Vodka. Ġew ippreżentati diversi premjijiet lill-vodkas Norveġiżi f'kompetizzjonijiet dinjija bħall-International Wine & Spirits Competition, is-San Francisco World Spirits Competition u l-International Spirits Challenge. Il-fermentazzjoni tal-materja prima li tuża ħmira kultivata hija essenzjali għall-produzzjoni ta' spirtu nadif, b'metanol baxx. Il-lampiki użati fil-metodu ta' produzzjoni f'lottijiet jew ta' produzzjoni kontinwa għandhom kolonni bil-platti li jippurifikaw l-ispirtu. In-numru u l-għamla fiżika tal-platti jvarjaw minn produttur għal produttur, iżda kollha għandhom il-kapaċità li jipproduċu spirtu pur b'metanol baxx. Il-ħila tad-distillatur hija essenzjali għat-tħaddim tal-kolonni ta' distillazzjoni. Id-distillatur juża l-għarfien espert tiegħu biex jirregola l-veloċità tad-distillazzjoni fi kwalunkwe ħin waqt id-distillazzjoni, li għal darb'oħra taffettwa l-purità tal-prodott finali. Il-ħila ta' min iħallat fir-rigward tal-formulazzjonijiet uniċi tal-vodka Norveġiża minbarra r-rekwiżit ta' 3 g biss ta' metanol għal kull ettolitru ta' 100 % etanol u massimu ta' 1 g/L ta' materja niexfa huma essenzjali għall-kwalità tal-prodott. Ir-rekwiżiti bażiċi huma stipulati fir-Regolament (KE) Nru 110/2008 kif inkorporat fil-Ftehim ŻEE u implimentat fit-Taqsima 2 tar-Regolament Norveġiż Nru 1148 tal-11 ta' Ottubru 2006 dwar ix-xorb spirituż u x-xorb aromatizzat. L-indikazzjoni ġeografika Norsk Vodka/Norwegian Vodka ilha tiġi protetta fiż-ŻEE (l-UE u l-istati taż-ŻEE u tal-EFTA) mill-1994, fil-forma ta' test ta' adattament stabbilit fil-Kapitolu XXVII tal-Anness II għall-Ftehim dwar iż-ŻEE, għad-dispożizzjonijiet kemm tar-Regolament (KEE) Nru 1576/89 u r-Regolament (KE) Nru 110/2008. L-indikazzjoni ġeografika tipprovdi żewġ ismijiet differenti bin-Norveġiż u bl-Ingliż, iżda bl-istess tifsira: Norsk Vodka/Norwegian Vodka.
Extracted from C_241_2019.html